Арадио
Раионк аԥсҭазаараҟынтә: Агәмаа амандарин аҭаареи уи аҭиреи иацу ахандеира иазкны
Ешыра ақыҭан инхо Станислав Агәмаа арадио Sputnik иазеиҭеиҳәеит, ацитрустә шәырқәа сынтәатәи аҽаҩра зеиԥшроу, насгьы уи ааӡареи аҭиреи иацу аџьабаа атәы.
"Ацитрустә шәырқәа инарҷыданы иахьа Аԥсны ирзымдыруа кумкват ҳәа изышьҭоу аҵиаа хкы шьаҭақәак ҳамоуп. Иара амандирин асахьа амоуп, аха зынӡа иссаӡоуп. Сгәы иҭоуп аиҭаҳатә ааӡара, уи азы арԥхарҭа аҭахуп. Аџьармыкьаҿы 200 мааҭ иаԥсоуп, инаугеит – иумԥаан иргоит. Егьыс амандариназы сынтәа ҳацәгьаӡам, аҭаара ҳалгеит, шьҭа ихадоу аҭыԥ иаҳзықәҵароуп. Аҳәаа ахыгара иацәшәо рацәаҩуп, 12 мааҭ икагәаны ирымархуеит, ииашу ииашаму сыздыруам. Анхаҩы иахьа пату иқәӡам. Сара исырҳауа аҵкыс аҳәааҿы идырҳауеит, уи ахьынӡаиашоу сыздыруам", - ҳәа азгәеиҭеит Агәмаа.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.